

Ovaj poziv se financira iz Europskog fonda za regionalni razvoj

**REPUBLIKA HRVATSKA**

MINISTARSTVO GRADITELJSTVA

I PROSTORNOGA UREĐENJA

POZIV NA DOSTAVU PROJEKTNIH PRIJEDLOGA

Energetska obnova višestambenih zgrada

PRILOG 1.a

POSEBNI UVJETI UGOVORA

NACRT UGOVORA O DODJELI BESPOVRATNIH SREDSTAVA ZA PROJEKTE FINANCIRANE IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014.–2020.

**Ugovor o dodjeli bespovratnih sredstava za projekte**

**koji se financiraju iz Fondova u**

**financijskom razdoblju 2014.–2020.**

**<*Referentni broj Ugovora o* *dodjeli bespovratnih sredstava>***

**Energetska obnova višestambene zgrade na adresi <adresa višestambene zgrade, grad/mjesto>**

("Ugovor ododjeli bespovratnih sredstava", u daljnjem tekstu: Ugovor)

Ministarstvo graditeljstva i prostornoga uređenja

(Posredničko tijelo razine 1, u daljnjem tekstu: PT1)

Ulica Republike Austrije 20

10 000 Zagreb, Hrvatska

OIB - 95093210687

i

Fond za zaštitu okoliša i energetsku učinkovitost

(Posredničko tijelo razine 2, u daljnjem tekstu: PT2)

Radnička cesta 80

10 000 Zagreb, Hrvatska

OIB - 85828625994

s jedne strane, i

korisnik bespovratnih sredstava iz Fondova

<Puno službeno ime i adresa Korisnika/Ime i prezime te adresa Korisnika>

(u daljnjem tekstu: Korisnik),

<Pravni oblik>

<OIB - Osobni identifikacijski broj >

<Ime i prezime odgovorne osobe te OIB>

[financijska institucija kod koje se vodi račun Korisnika i broj računa Korisnika >]

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1.**

**Svrha**

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: <*naziv projekta*> (u daljnjem tekstu: Projekt) opisanog u Dodatku 1.1. ovih Posebnih uvjeta Ugovora: Opis i proračun Projekta, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

Sredstva Europskog fonda za regionalni razvoj (EFRR) se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, a temeljem Odluke o financiranju Ministarstva graditeljstva i prostornog uređenja (KLASA:-----------------; URBROJ: ---------------) od <*datum*>.

1.3. Korisnik se obvezuje provesti Projekt u skladu s opisom i opsegom Projekta u skladu s točkom 11.1. ovih Posebnih uvjeta Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2.**

**Provedba i financijsko razdoblje Projekta**

2.1. Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih obaveza ugovornih Strana.[[1]](#footnote-1)

2.2. Razdoblje provedbe Projekta je od početka obavljanja aktivnosti projekta, odnosno od DD/MM/GGGG do završetka obavljanja predmetnih aktivnosti, odnosno do DD/MM/GGGG.

2.3. Razdoblje financiranja Projekta započinje stupanjem ovog Ugovora na snagu i završava najkasnije 18 (osamnaest) mjeseci od datuma završetka razdoblja provedbe projekta, odnosno DD/MM/GGGG, a u svakom slučaju do isteka općeg razdoblja prihvatljivosti Operativnog programa Konkurentnost i Kohezija (OPKK) iz kojeg se Projekt financira, odnosno do 31. prosinca 2023. godine, ovisno što je kraće.[[2]](#footnote-2)

2.4. Razdoblje prihvatljivosti izdataka, odnosno razdoblje unutar kojeg izdatak mora nastati da bi bio prihvatljiv za financiranje u skladu s Ugovorom, istovjetno je razdoblju provedbe Projekta iz članka 2.2. Općih uvjeta Ugovora.[[3]](#footnote-3)

2.5. Završni zahtjev za nadoknadom sredstava i Završno izvješće podnose se PT-u 2 najkasnije u roku od 30 (trideset) dana od isteka razdoblja provedbe Projekta kako je naznačeno u točki 2.2. ovog Ugovora.

2.6. U skladu s člankom 13.5. Općih uvjeta, Korisnik može podnositi Zahtjeve za nadoknadom sredstava PT-u 2 najmanje 1 (jednom) svaka 3 (tri) mjeseca.

**Članak 3.**

**Iznos bespovratnih sredstava, postotak financiranja**

**Projekta i uređenje plaćanja**

3.1. Ukupna vrijednost Projekta se određuje na <…. > kuna.

3.2. Ukupni prihvatljivi troškovi se određuju na <…. > kuna, kao što je utvrđeno u Dodatku 1.1. Opis i proračun Projekta, a u skladu s Općim uvjetima Ugovora.

3.3. Dodjeljuju se bespovratna sredstva u iznosu od <….> kuna što predstavlja *<*…..*> %* ukupno prihvatljivih troškova Projekta i što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovoga članka.

Od ukupnog iznosa dodijeljenih bespovratnih sredstava <…..> % se odnosi na potpore male vrijednosti u iznosu od <….> kuna, kao što je utvrđeno u Dodatku 1.1. Opis i proračun Projekta.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 17. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4. Najniži iznos izdataka koji se može prikazati u zahtjevu za nadoknadom sredstava iz članka 13. Općih uvjeta iznosi **500,00 kuna** (petstokunainulalipa). Navedeno ograničenje se ne primjenjuje pri podnošenju Završenog zahtjeva za nadoknadom sredstava.

3.5. Metoda povrata troškova Projekta odnosno plaćanje prihvatljivih izdataka iz bespovratnih sredstava Projekta, vršiti će se metodom nadoknade i metodom plaćanja sukladno članku 15. Općih uvjeta Ugovora.

Korisnik će podnijeti Zahtjev za nadoknadom sredstava (Izvješće o napretku) PT-u 2 u roku od 15 (petnaest) dana od isteka svaka 3 (tri) mjeseca od sklapanja Ugovora, s krajnjim rokom za prvi zahtjev od 90 (devedeset) dana od datuma potpisivanja Ugovora.

Ako se sredstva potražuju retroaktivno (ako razdoblje provedbe i razdoblje prihvatljivosti izdataka počinju prije stupanja na snagu Ugovora), prvi Zahtjev za nadoknadom sredstava Korisnik može dostaviti danom stupanja Ugovora na snagu ili nakon isteka prva 3 (tri) mjeseca od datuma potpisivanja Ugovora.

Korisnik se obvezuje podnijeti Zahtjev za nadoknadom sredstava na važećem obrascu i uz popratnu dokumentaciju koja je u skladu s primjenjivim računovodstvenim standardima te u skladu s uobičajenom računovodstvenom praksom.

3.6. Korisnik ima pravo zatražiti plaćanje predujma podnošenjem Zahtjeva za predujmom PT-u 2. Ukupni iznos predujma ne smije premašiti 20 % (dvadeset posto) vrijednosti odobrenih bespovratnih sredstava iz točke 3.3. ovoga članka, odnosno ne može biti viši od <…. > kuna.

Uz Zahtjev za predujmom Korisnik je dužan priložiti presliku pisane prijave početka građenja predane nadležnom tijelu graditeljstva (Zakon o gradnji NN 153/13, članak 131.).

Ako PT2 utvrdi da se predujam za projekt ne koristi namjenski, PT1 može u svakom trenutku zatražiti od Korisnika vraćanje isplaćenog iznosa predujma, ili njegovog dijela.

Ako se predujam zahtijeva u prvom tromjesečju provedbe Projekta, a PT2 utvrdi da Korisnik nije započeo s provedbom projekta[[4]](#footnote-4) i u roku od 90 dana od dana primitka predujma nisu nastali nikakvi troškovi povezani s provedbom projekta, PT1 će bez odgode provesti postupak izvršavanja povrata.

3.7. Ako Korisnik ne postupa u skladu s odlukom PT-a 1 kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši PT1 ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.

**Članak 4.**

**Trajnost projekta**

4.1. Ograničenja opisana u članku 8. Općih uvjeta Ugovora primjenjuju se 5 (pet) godina nakon završetka razdoblja provedbe projekta.

**Članak 5.**

**Partneri**

5.1. Korisnik djeluje samostalno u provedbi Projekta, bez projektnih partnera.

**Članak 6.**

**Neprihvatljivi izdaci**

6.1. Sljedeće vrste izdataka nisu prihvatljive za financiranje u okviru Projekta sukladno Pravilniku o prihvatljivosti izdataka (NN 143/14):

* Nadoknadivi PDV tj. porez na dodanu vrijednost za koji Korisnik ima pravo ostvariti odbitak;
* Kamate na dug;
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama;
* Kupnja korištene opreme;
* Kupnja vozila koja se koriste u svrhu upravljanja projektom;
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;
* Kazne, financijske globe i troškovi sudskog spora;
* Operativni troškovi (izuzev troškova upravljanja projektom);
* Gubici zbog fluktuacija valutnih tečaja i provizija na valutni tečaj;
* Plaćanja svih bonusa zaposlenima;
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* Troškovi iz Pravilnika iz članka 10. stavka 1. Uredbe[[5]](#footnote-5), a kojeg donosi čelnik središnjeg tijela državne uprave iz članka 5. stavka 2. Uredbe;
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti;
* Troškovi povezani s uslugom revizije projekta, koju nabavlja Prijavitelj/Korisnik, osim pod uvjetima opisanima pod Prihvatljivim izdacima unutar točke 2.9.1. ovih Uputa;
* Troškovi amortizacije;
* Kupnja neizgrađenog zemljišta;
* Kupnja nekretnina (uključujući i pripadajuće izgrađeno zemljište);
* Troškovi jamstava za predfinanciranje koja izdaje banka ili druga financijska institucija;
* Troškovi zakupa materijalne imovine;
* Ostali troškovi nespomenuti kao prihvatljivi.

**Članak 7.**

**Mjere osiguravanja javnosti i vidljivosti**

7.1. Na zahtjev PT-a 1 i PT-a 2, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Dodatku 1.1. ovih Posebnih uvjeta Ugovora.

**Članak 8.**

**Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Dodatku 1.1. ovih Posebnih uvjeta Ugovora.

8.2. U slučaju da se imovina iz članka 8.1. ovih Posebnih uvjeta Ugovora prenosi na projektne partnere ili treće strane, potrebno je navesti podatke o pisanom sporazumu kojim se uređuje pitanje predmetnog prijenosa, te ga priložiti ovim Posebnim uvjetima.

8.3. Ovisno o procijenjenom riziku koji se odnosi na zahtjeve za osiguranjem: <*navesti uvjete za osiguranje imovine stečene u projektu iz članka 8.1. ovih Posebnih uvjeta ugovora*>

8.4. Vlasništvo, kao i prava intelektualnog vlasništva povezana s rezultatima Projekta i/ili nad izvješćima i/ili nad drugim dokumentima koji se odnose na njega, prenose se na <*umetnuti* > što je utvrđeno pisanim sporazumom <*navesti podatke o sporazumu* > koji se prilaže ovim Posebnim uvjetima.

**Članak 9.**

**Ostali uvjeti**

9.1. Svrha materijalne imovine, nematerijalne imovine i rezultata projekta sufinanciranih iz proračuna Projekta ostaju neizmijenjeni u odnosu na namjenu definiranu Ugovorom u razdoblju od 5 (pet) godina nakon isteka razdoblja provedbe Projekta.

9.2. Prihvatljivi troškovi ne smiju uključivati troškove koji su već financirani iz drugih izvora.

9.3. PT1 i/ili PT2 mogu provjeravati točnost podataka navedenih u projektnoj prijavi i popratnoj dokumentaciji u bilo kojoj fazi provedbe projekta i tijekom 5 (pet) godina nakon završetka provedbe Projekta.

9.4. Korisnik je obvezan osigurati financijski doprinos od *<…. > %* prihvatljivih troškova u iznosu od <…. > kuna iz vlastitih sredstava ili vanjskim financiranjem (npr. kreditom banke).

9.5. Korisnik je obvezan osigurati trajnost Projekta na način da se tijekom provedbe Projekta i u roku od pet (5) godina od završetka provedbe Projekta najmanje 66 % (šezdesetišest posto) korisne površine zgrade koristi za stanovanje.

9.6. Korisnik tijekom razdoblja od 5 (pet) godina od završetka provedbe projekta mora osigurati:

* održavanje opreme i druge imovine nabavljene tijekom projekta, sukladno uputama/preporukama proizvođača,
* održivost aktivnosti i rezultata kako bi se osiguralo ostvarenje ciljanih pokazatelja Projekta, i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

9.7. Nepridržavanje zahtjeva koji se odnose na sposobnost Korisnika, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je Korisnik dužan izvršiti povrat sredstava.

9.8. Korisnik je obvezan provesti energetski pregled zgrade po dovršetku energetske obnove zgrade koja je predmet financiranja Projektom, te je obvezan dostaviti PT-u 2 Izvješće o energetskom pregledu zgrade kao i presliku Energetskog certifikata, nakon provedene energetske obnove, a prije slanja Završnog izvješća o provedbi projekta.

9.9. Korisnik ne smije tražiti/primiti sredstva iz drugih javnih izvora za troškove koji će biti nadoknađeni u sklopu prijavljenog projektnog prijedloga, odnosno za financiranje odabranog Projekta. U slučaju da se ustanovi dvostruko financiranje Projekta, Korisnik će morati vratiti primljena sredstva.

9.10. U skladu sa člankom 3. Uredbe Komisije (EU) br. 1407/2013, a temeljem Programa dodjele potpora male vrijednosti (*de minimis*) za energetsku obnovu višestambenih zgrada, Korisnik potpore u predmetnoj fiskalnoj godini te tijekom prethodne dvije fiskalne godine može primiti najviše 200.000,00 EUR.

Ukoliko se utvrdi bilo kakva pogreška, nepravilnost ili prijevara u postupanju Korisnika potpore, Korisnik bespovratnih sredstava pristaje da mu nadležno tijelo odredi financijske korekcije ili, ako je primjenjivo, ekstrapolirane financijske korekcije, primjenjujući pri tome propise, upute i smjernice Europske komisije koje se u pogledu određivanja financijskih korekcija primjenjuju na države članice Europske unije, ili nacionalne akte kojima se uređuje navedeno područje.

9.11. Korisnik je obvezan pridržavati se zahtjeva vezanih za provjeru upravljanja projektom te surađivati s PT2 tijekom provjere. U slučaju nepridržavanja zahtjeva, PT2 će od Korisnika zatražiti da ponovno podnese dokumente vezane za upravljanje projektom. Ukoliko se isto ne učini, dolazi do kršenja Ugovora nakon čega mogu uslijediti pravne i financijske posljedice.

9.14. Ukoliko tijekom provedbe Projekta te u roku od 5 (pet) godina nakon završetka provedbe Projekta dođe do promjene Korisnika, odnosno do promjene Upravitelja zgrade ili Predstavnika suvlasnika, o istome najkasnije u roku od 10 (deset) radnih dana od dana nastanka promjene treba obavijestiti PT1 i PT2 te dostaviti kontakt podatke novog Upravitelja zgrade i/ili Predstavnika suvlasnika (ime i prezime, adresu, broj telefona i faksa, adresu e-pošte), a u roku od 15 (petnaest) radnih dana od nastale promjene dostaviti novi Međuvlasnički ugovor i/ili novi Ugovor u upravljanju zgradom.

9.15. Korisnik može izgubiti pravo na bespovratna sredstva, odnosno davatelj bespovratnih sredstava može s Korisnikom raskinuti Ugovor, ako Korisnik ne započne s projektnim aktivnostima u roku od 3 (tri) mjeseca nakon stupanja na snagu Ugovora.

9.16. U slučaju da Korisnik ne ostvari planiranu razinu pokazatelja navedenih u obrascu projektnog prijedloga, dokazivo putem energetskog pregleda i energetskog certifikata nakon obnove, nadležno tijelo ima pravo od Korisnika zatražiti da izvrši povrat dijela isplaćenih sredstava razmjerno neostvarenom udjelu pokazatelja.

**Članak 10.**

**Adrese za kontakt**

10.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

Ministarstvo graditeljstva i prostornoga uređenja

Ulica Republike Austrije 20

10 000 Zagreb, Hrvatska

ee\_stambene@mgipu.hr

Za PT2

Fond za zaštitu okoliša i energetsku učinkovitost

Radnička cesta 80

10 000 Zagreb, Hrvatska

<*adresa elektronske pošte*>

Za Korisnika

< *adresa, telefaks, adresa elektronske pošte Korisnika, podaci o osobi za kontakt* >

Korisnik pisanim putem dostavlja PT-u 1 i PT-u 2 podatke o osobi i adresi elektronske pošte za kontakt.

10.2. PT1, PT2 i Korisnik su obvezni bez odgađanja, a najkasnije u roku od 3 (tri) dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 11.**

**Dodatci**

11.1. Sljedeći dodatci sastavni su dio Posebnih uvjeta Ugovora:

Dodatak 1.1.: Opis i proračun projekta[[6]](#footnote-6)

Dodatak 1.2.: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Dodatak 1.3.: Plan nabave

Dodatak 1.4.: Zahtjev za nadoknadom sredstava

Dodatak 1.5.: Završno izvješće o provedbi

Dodatak 1.6.: Izvješće nakon provedbe projekta

11.2. U slučaju neslaganja odredbi ovih Posebnih uvjeta Ugovora i nekog od Dodataka koji je sastavni dio Posebnih uvjeta, odredbe Posebnih uvjeta imaju prvenstvo.

U slučaju neslaganja odredbi Dodatka 1.2. Posebnih uvjeta i ostalih Dodataka Posebnih uvjeta, odredbe Dodatka 1.2. imaju prvenstvo.

**Članak 12.**

Sastavljeno na hrvatskom jeziku u 3 (tri)istovjetna primjerka, od kojih svaka Strana zadržava po 1 (jedan) izvorni primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime i prezime: |  | Ime i prezime: |  |
| Funkcija: |  | Funkcija: |  |
| Potpis: |  | Potpis: |  |
| Datum:  KLASA:  URBROJ: |  | Datum:  KLASA:  URBROJ: |  |
| **Za korisnika** | |  | |
| Ime i prezime: |  |
| Funkcija: |  |
| Potpis: |  |
| Datum: |  |

KLASA:

URBROJ:

1. Razdoblje Ugovora na snazi uključuje također i razdoblje izvještavanja nakon provedbe. [↑](#footnote-ref-1)
2. Razdoblje financiranja Projekta je razdoblje unutar kojeg se mogu izvršiti financijske transakcije vezane uz izvršenje Ugovora. [↑](#footnote-ref-2)
3. Razdoblje prihvatljivosti izdataka Projekta je razdoblje unutar kojeg izdatak mora nastati da bi bio prihvatljiv za financiranje u skladu s Ugovorom. Izdatak mora biti plaćen najkasnije u razdoblju financiranja Projekta iz članka 2.3. ovih Posebnih uvjeta. [↑](#footnote-ref-3)
4. Smatra se da je Korisnik započeo s provedbom projekta danom podnošenja pisane prijave početka građenja predane nadležnom tijelu graditeljstva (Zakon o gradnji NN 153/13, članak 131.). [↑](#footnote-ref-4)
5. Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (»Narodne novine«, broj 107/2014, 23/2015, 129/2015) [↑](#footnote-ref-5)
6. Izrađuje ga FZOEU (PT2) u sklopu pripreme nacrta Ugovor o dodjeli bespovratnih sredstava, a na temelju informacija iz Prijavnog obrasca. [↑](#footnote-ref-6)